**Հ Ի Մ Ն Ա Վ Ո Ր ՈՒ Մ**

**Բյուջեում նախատեսվող փոփոխությունների**

1. ՀՀ [Աշխատանքի ե սոցիալական հարցերի նախարարության](https://www.gov.am/am/structure/16/) կողմից կտրամադրվի 1500.0 հազար դրամ՝ համայնքում հունիս ամսին սկսվող ՙՙՎարձատրվող հասարակական աշխատանքներ՚՚ ծրագրի ֆինանսավորման համար, ուստի բյուջեի եկամուտների վարչական մասը կավելանա 1500.0 հազար դրամով: Նշված ծրագրին համայնքի ներդրումը կկազմի 950.0 հազար դրամ որպես կապիտալ ծախս: Ծրագրով նախատեսվում է Բռնակոթ բնակավայրում վերանորոգել ֆուտբոլի մարզադաշտը, աշխատանքներում կներգրավվեն 11 գործազուրկներ 1 ամիս աշխատանքի ժամկետով, օրական 5000 դրամ /ներառյալ հարկերը/ աշխատավարձով:
2. ՀՀ Սյունիքի ՄԶՆՀ-ից ստացվել է 1657.5 հազար դրամ կապիտալ դրամաշնորհ՝ Վաղատին բնակավայրի փողոցային լուսավորության համակարգի կառուցման նպատակով, ծրագրի նախահաշվային արժեքը կազմում է 3657.5 հազար դրամ, համայնքի ներդրումը կկազմի 2000.0 հազար դրամ: Կտեղադրվեն թվով 12 նոր լուսատուներ:
3. Փաստացի կատարողականով ունենք 19571.976 դրամ հողի օտարումից եկամուտ, որը համայնքի բյուջեով պլանավորված չի եղել, անհրաժեշտ է կատարել պլանի ուղղում:
4. COVID 19-ի կապակցությամբ ՍԲԿՏ ՀՈԱԿ-ի կողմից անհրաժեշտ է շարունակել համայնքում իրականացվող ախտահանման աշխատանքները, որի համար համայնքի վարչական բյուջեի պահուստային ֆոնդից կտրամադրվի 990.0 հազար դրամ՝ ախտահանող նյութերի ձեռքբերման նպատակով:
5. Համայնքի վարչական բյուջեի պահուստային ֆոնդը նվազեցնել 990.0 հազար դրամով ֆոնդային բյուջեի պահուստային ֆոնդը ավելացնել 19681.976 հազար դրամով՝ վերը նշված ծրագրերի և ծախսերի իրականացման համար:

**Ֆինանսատնտեսագիտական և սոցիալ-տնտեսական**

**զարգացման բաժնի պետ` Գ.Թունյան**

**19.05.2020թ.**

**Տ Ե Ղ Ե Կ Ա Ն Ք**

Սույն նախագծի ընդունումից հետո համայնքի բյուջեի եկամուտներն ու ծախսերը կավելանան 3157.5 հազար դրամով:

**Ֆինանսատնտեսագիտական և սոցիալ-տնտեսական**

**զարգացման բաժնի պետ` Գ.Թունյան**

**19.05.2020թ.**